O‘zbekistonda 25 kun ichida is gazidan 28 nafar fuqaro vafot etdi

O‘zbekistonda 2022-yilning 25-yanvar holatiga ko‘ra, is gazi bilan bog‘liq 16 ta holat qayd etilgan. Bu haqda AOKAda o‘tkazilgan FVV, IIV, Sanoat xavfsizligi davlat qo‘mitasi, Texnik jihatdan tartibga solish agentligi mutasaddilari ishtirokidagi matbuot anjumanida aytib o‘tildi.
Qayd etilishicha, 16 ta holatda 9 nafar fuqaro zaharlanib, 28 nafari vafot etgan. 2021-yilda is gazi bilan bog‘liq jami 74 ta holat aniqlangan. Ularda 67 nafar fuqaro zaharlangan va 128 nafar fuqaro vafot etgan.
Tahlillarga ko‘ra, is gazidan zaharlanish holatlarining aksariyati quyidagi sabablarga ko‘ra yuzaga kelmoqda:
Eslatib o‘tamiz, 2020–2021-yilgi qish mavsumida Xorazmda 31 yoshli ayol va uning 10 yoshli qizi, Qoraqalpog‘istonda bir oilaning 4 nafar a’zosi va 2 nafar mehmon hamda Sirdaryoda 31 yoshli ayol va uning voyaga yetmagan 3 nafar farzandi is gazidan zaharlanib vafot etgani haqida xabar berilgandi. Shuningdek, Navoiyda ikki nafar aka-uka is gazidan zaharlanib vafot etgani, Samarqandda qo‘lbola pechdan is gazi sizib chiqishi oqibatida yosh er-xotin vafot etgani haqida xabar berilgan, keyinroq ular ikki kun avval turmush qurgani ma’lum bo‘lgandi.